turjo4nis/wikipedia-bn-dump-20250701 huggingface dataset:
ভাকরা বাঁধ

ভাকরা বাঁধ উত্তর ভারতের   হিমাচল প্রদেশ রাজ্যের বিলাসপুর এলাকায় শতদ্রু নদীর উপর একটি কংক্রিট দ্বারা নির্মিত মাধ্যাকর্ষণ বাঁধ। বাঁধটি গোবিন্দ সাগর জলাধার গঠন করে।

২২৬ মিটার উচু বাঁধটি, হিমাচল প্রদেশের বিলাসপুর জেলার ভাকরা গ্রামের   কাছাকাছি অবস্থিত। বাঁধের দৈর্ঘ্য (উপরে রাস্তা থেকে মাপা) ৫১৮.২৫ মিটার এবং প্রস্থ ৯.১ মিটার। "গোবিন্দ সাগর" নামে পরিচিত বকঁধের জলাশয় ৯.৩৪ বিলিয়ন কিউবিক মিটার পর্যন্ত জল সংরক্ষণ করতে পারে। ভাকরা বাঁধ দ্বারা নির্মিত ৯০ কিলোমিটার দীর্ঘ জলাধার ১৬৮.৩৫ বর্গ কিলোমিটার এলাকা জুড়ে বিস্তৃত। জলের পরিমাণ অনুযায়ী, এটি ভারতের তৃতীয় বৃহত্তম জলাধার। ১২২২ বিলিয়ন ঘন মিটার আয়োতনের বৃহত্তম জলাধার মধ্যপ্রদেশে অবস্থিত এবং দ্বিতীয় বৃহত্তম জলাধার হল নাগরজুনা সাগর।

ভারতের প্রথম প্রধানমন্ত্রী  জওহরলাল নেহেরু,  "পুনরত্থানশীল ভারতে নতুন মন্দির" হিসাবে বর্ণনা করা করেছিলেন বাঁধটিকে। এই বাঁধটি সারা ভারতে পর্যটকদের আকর্ষণ করে। নানগাল শহর থেকে ১৫ কিমি এবং নয়না দেবী শহর থেকে ২০ কিলোমিটার দূরে ভাকরা বাঁধ অবস্থিত।

পাঞ্জাবের নাঙ্গাল বাঁধটি ভাখরা বাঁধের ভাটিতে অবস্থিত। তবে, কখনও কখনও উভয় বাঁধ দুটিকে ভাকরা-নাঙ্গাল বাঁধ নামে অভিহিত হয় যদিও তারা দুটি পৃথক বাঁধ।

ইতিহাস 

ভারতবর্ষ বিভাজনের পর ভারত সরকার কর্তৃক গৃহীত প্রথম উপত্যকা উন্নয়ন প্রকল্পগুলির মধ্যে অন্যতম ছিল ভাকরা-নাঙ্গাল বহুমুখী বাঁধ, যদিও ভারত একটি মুক্ত জাতি হয়ে উঠার আগেই এই প্রকল্পটি তৈরি করা হয়েছিল। ১৯৪৪ সালের নভেম্বরে বিলাসপুরের রাজাসহ এই প্রকল্পটির চুক্তি স্বাক্ষরিত হয় এবং ১৯৪৫ সালের ৮ জানুয়ারি প্রকল্প পরিকল্পনাকে চূড়ান্ত করা হয়। প্রাথমিক কাজ ১৯৪৬ সালে শুরু হয়। ১৯৪৮ সালে বাঁধ নির্মাণ শুরু হয়। জওহরলাল নেহেরু ১৯৫৫ সালের নভেম্বর ১৭ সালে শতদ্রু নদীর বাঁধ নির্মাণের জন্য কংক্রিটের প্রথম বালতিটি ঢেলে দেন, যা কাজের সূচনার একটি প্রতীকী। সেখানে একটি সমাবেশে বক্তব্য রাখেন এবং তিনি বলেন, "ভারতবর্ষের জনগণ এবং ভবিষ্যত প্রজন্মের যে শ্রমিকরা এই বাঁধটি তৈরি করেছে, তাদের কাছে এটা একটি উপহার"। ১৯৬৩ সালের শেষ নাগাদ এই বাঁধটি সম্পন্ন হয়েছিল। ১৯৭০-র দশকের প্রথম দিক বাঁধটি সাফল্যতার সঙ্গে সম্পন্ন হয়েছিল।

ভ্রমণব্যবস্থা
তেহরি বাঁধের নির্মাণের পর ভাকরা বাঁধ ভারতের চতুর্থ বৃহত্তম বাঁধে পরিণত হয়েছে।  এটি একটি বিশাল সংখ্যক পর্যটককে আকর্ষণ করে। পর্যটকেরা বাঁধের জলাধার এবং আকর্ষণীয় স্থানটি পরিদর্শন করে। তবে নিরাপত্তার কারণে ভাকরা-নাঙ্গাল বাঁধ পর্যটক ও দর্শনার্থীদের জন্য ২০০৯ সাল থেকে নিষিদ্ধ করা হয়েছে। নাঙ্গাল এবং ভাকরা বাঁধের দূরত্ব মধ্যে প্রায় ৩০-৩৫ কিলোমিটার।

মানুষের স্থানচ্যুতি
বাঁধ দ্বারা নির্মিত বৃহৎ জলাধার বিলাসপুর জেলার একটি বড় অংশের জনবসতির স্থানান্তর ঘটায়। প্রায় ৩৭১ টি গ্রাম ডুবে যায় জলাধারে। এই জলাধার নির্মাণ সমাপ্তির ৫০ বছর পরও স্থানচ্যুতি মানুষদের পূর্ণাঙ্গ পুনর্বাসনের একটি প্রশ্ন রয়ে গিয়েছে।

তথ্যসূত্র

বহিঃসংযোগ

 , Bhakra Beas Management Board
 Site about Bhakra Nangal Dam
 Large Dams in India

ভারতের বাঁধ
২০শ শতাব্দীতে ভারতের স্থাপত্য
মারিও গোমেজ

মারিও গোমেজ গার্সিয়া () হলে জার্মানির একজন পেশাদার ফুটবলার, যিনি ভিএফবি স্টুটগার্ট এবং জার্মানি জাতীয় দলে একজন স্ট্রাইকার হিসেবে খেলেন।

গোমেজ ভিএফবি স্টুটগার্টের হয়ে ২০০৩ সালে তার পেশাদার ক্যারিয়ার শুরু করেন, এবং ২০০৬–০৭ মৌসুমে চ্যাম্পিয়ন হন। মাত্র ২১ বছর বয়সী গোমেজ, উক্ত বছর ১৪টি গোল এবং ৭টি সহায়তা করেন। এর ফলস্বরূপ, তিনি বছরের সেরা জার্মান ফুটবলারের পুরস্কার জয়লাভ করেন। ২০০৯ সালে, তিনি প্রায় ৩০–৩৫ মিলিয়ন ইউরোর বিনিময়ে বুন্দেসলিগার অন্যতম সফল দল বায়ার্ন মিউনিখের সাথে চুক্তিবদ্ধ হন, যেটি তখনকার সময়ে একটি লিগ রেকর্ড ছিল। বায়ার্ন মিউনিখের সাথে, গোমেজ ২০১১ সালের সর্বোচ্চ গোলদাতা হন, এবং তার দলকে ৭টি সম্মাননা জয় করতে সহায়তা করেছেন, যার মধ্যে ২০১৩ সালে উয়েফা চ্যাম্পিয়ন্স লিগ অন্যতম। পরবর্তীতে ২০১৩ সালে, তিনি সিরি এ-এর ক্লাব ফিয়োরেন্তিনায় ২০ মিলিয়ন ইউরোর বিনিময়ে যোগদান করেন। তিনি থাকাকালীন অধিকাংশ সময়েই তিনি ইনজুরি ছিলেন। অতঃপর ২০১৫ সালে, তাকে তুর্কি ক্লাব বেশিকতাসে এক মৌসুমের জন্য ধারে প্রেরণ করা হয়। সেখানে তিনি লিগের সর্বোচ্চ গোলদাতা চগিলেন এবং একই সাথে তার দলকে সুপার লিগ জয়লাভ করতে সহায়তা করেছিলেন। বেশিকতাসে এক মৌসুম থাকার পর, ২০১৬ সালে তিনি উলফসবার্গের সাথে চুক্তিবদ্ধ হবার মাধ্যমে পুনরায় বুন্দেসলিগায় ফিরে আসেন। তিনি তার প্রথম মৌসুমেই তার দলকে নিম্নতর বিভাগে স্থানান্তরিত হওয়া থেকে বাঁচিয়ে দেন। পরবর্তীতে তিনি ২০১৮ সালে জানুয়ারি মাসে, তার পুরাতন ক্লাব ভিএফবি স্টুটগার্টে ফিরে আসেন।

গোমেজ ২০১৭ সালের ফেব্রুয়ারি মাসে, জার্মানি জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি উয়েফা ইউরোপীয় চ্যাম্পিয়নশিপ এবং ২০১০ ফিফা বিশ্বকাপের মতো আসরের জার্মানির প্রতিনিধিত্ব করেছেন। তিনি ২০১২ উয়েফা ইউরোয় সর্বোচ্চ গোলদাতা ছিলেন।

সম্মাননা

ক্লাব
 ভিএফবি স্টুটগার্ট
 বুন্দেসলিগা: ২০০৬–০৭

 বায়ার্ন মিউনিখ
 বুন্দেসলিগা: ২০০৯–১০, ২০১২–১৩
 ডিএফবি-পোকাল: ২০০৯–১০, ২০১২–১৩
 ডিএফএল-সুপারকাপ: ২০১০, ২০১২
 উয়েফা চ্যাম্পিয়ন্স লিগ: ২০১২–১৩

 বেশিকতাস
 সুপার লিগ: ২০১৫–১৬

আন্তর্জাতিক
 জার্মানি
 ফিফা বিশ্বকাপ: তৃতীয় স্থান ২০১০
 উয়েফা ইউরোপীয় চ্যাম্পিয়নশিপ: রানার-আপ ২০০৮

তথ্যসূত্র

বহিঃসংযোগ

  
 

১৯৮৫-এ জন্ম
জীবিত ব্যক্তি
জার্মান ফুটবলার
ফুটবল ফরোয়ার্ড
বুন্দেসলিগার খেলোয়াড়
ভিএফবি স্টুটগার্টের খেলোয়াড়
ফুটবল ক্লাব বায়ার্ন মিউনিখের খেলোয়াড়
জার্মানির আন্তর্জাতিক ফুটবলার
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক যুব ফুটবলার
উয়েফা ইউরো ২০০৮ খেলোয়াড়
২০১০ ফিফা বিশ্বকাপের খেলোয়াড়
উয়েফা ইউরো ২০১২-এর খেলোয়াড়
উয়েফা ইউরো ২০১৬-এর খেলোয়াড়
এসিএফ ফিওরেন্তিনার খেলোয়াড়
সেরিয়ে আ-এর খেলোয়াড়
ইতালিতে প্রবাসী ফুটবলার
সুপার লিগের খেলোয়াড়
তুরস্কে প্রবাসী ফুটবলার
উয়েফা চ্যাম্পিয়নস লিগ বিজয়ী খেলোয়াড়
২০১৮ ফিফা বিশ্বকাপের খেলোয়াড়
কিকার-টরিয়াগার্কানোনে পুরস্কার বিজয়ী
ভিএফবি স্টুটগার্ট ২-এর খেলোয়াড়
ভিএফএল ভলফসবুর্গের খেলোয়াড়
বেশিকতাশ জিমনাস্টিক ক্লাবের ফুটবলার
তুরস্কে জার্মান প্রবাসী ক্রীড়াবিদ
বাডেন-ভুর্টেমবের্গের ফুটবলার
স্পেনীয় ফুটবলার
রেগিওনাললিগার খেলোয়াড়
২. বুন্দেসলিগার খেলোয়াড়
জার্মান প্রবাসী ফুটবলার
স্পেনীয় প্রবাসী ফুটবলার
ইতালিতে জার্মান প্রবাসী ক্রীড়াবিদ
ইতালিতে স্পেনীয় প্রবাসী ক্রীড়াবিদ
জার্মান বংশোদ্ভূত স্পেনীয় ব্যক্তি
স্পেনীয় পুরুষ ফুটবলার
পুরুষ ফুটবল ফরোয়ার্ড
বিন্দুবাসিনী সরকারি বালিকা উচ্চ বিদ্যালয়

বিন্দুবাসিনী সরকারি বালিকা উচ্চ বিদ্যালয় বাংলাদেশের টাঙ্গাইল জেলা সদরে অবস্থিত বালিকাদের জন্য একটি সরকারি মাধ্যমিক বিদ্যালয়। বিদ্যালয়টি ১৮৮২ খ্রিষ্টাব্দে প্রতিষ্ঠিত হয়।

ইতিহাস 

মাতা রানী বিন্দুবাসিনী চৌধুরাণী এই বিদ্যালয়ের প্রতিষ্ঠাতা। এই মহীয়সী নারী সন্তোষের (টাঙ্গাইলের) পাঁচ আনির জমিদার শ্রী দ্বারকানাথ রায় চৌধুরীর স্ত্রী এবং সুসাহিত্যিক শ্রী প্রমথ নাথ রায় চৌধুরী ও স্যার মন্মথনাথ রায় চৌধুরীর মাতা। বিদ্যালয়ের জন্য তিনি ০.৮২ একর জমি সহ একটি একতলা ভবন দান করেছিলেন। বর্তমানে এখানে ১.২৯ একর জমির উপর সরকারি সহায়তায় দুইটি তিনতলা ভবন ও একটি দুই তলা ভবন নির্মিত হয়েছে। প্রতিষ্ঠালগ্নে এটি ছিল একটি প্রাথমিক বিদ্যালয়, পর্যায়ক্রমে ১৯২২ সালে মাধ্যমিক এবং ১৯৩৪ সালে কলকাতা বিশ্ববিদ্যালয় কর্তৃক বালিকা উচ্চ বিদ্যালয় হিসাবে স্বীকৃত লাভ করে। এই ঐতিহ্যবাহী বিদ্যালয়টিকে ১৯৬৮ সালে ১৫ই নভেম্বর জতীয়করণ করা হয়।

অবস্থান 
টাঙ্গাইল জেলা সদরের পুরাতন বাস স্টেশনের সন্নিকটে টাঙ্গাইল কালিবাড়ির বিপরীত দিকে আকুর টাকুর পাড়ায় বিদ্যালয়টি অবস্থিত।

বর্তমান অবস্থা 
বর্তমানে বিদ্যালয়টিতে দুই শিফটে প্রায় ২০০০ শিক্ষার্থী ও ৫৫ জন শিক্ষক রয়েছে। এখানে বিজ্ঞান, মানবিক ও ব্যবসায় শিক্ষা এই তিন শাখা বর্তমানে চালু রয়েছে। টিফিনের সুব্যবস্থা রয়েছে। বিদ্যালয়ে দুইটি আধুনিক বিজ্ঞানাগার, সুসজ্জিত অত্যাধুনিক কম্পিউটার ল্যাব ও একটি সমৃদ্ধ পাঠাগার রয়েছে।

সহ-শিক্ষা বিষয়ক কার্যক্রম 
পড়ালেখার পাশাপাশি ছাত্রীরা বিদ্যালয়ের অভ্যন্তরে এবং বাহিরে নানান প্রতিযোগীতায় অংশগ্রহণ করে থাকে। জাতীয় দিবসগুলো ছাড়াও অন্যান্য দিবস ও ধর্মীয় অনুষ্ঠানাদি যথাযোগ্য মর্যাদায় পালন করা হয়। এছাড়াও বিভিন্ন প্রতিযোগিতামূলক অনুষ্ঠান, খেলাধুলা, জাতীয় পর্যায়ে আয়োজিত বিতর্ক অনুষ্ঠানে ছাত্রীরা নিয়মিত অংশ গ্রহণ করে থাকে। গার্ল গাইডসের মেয়েরা বিভিন্ন জাতীয় অনুষ্ঠানে রেলীতে নিয়মিত অংশগ্রহণ করে থাকে।

ফলাফল 
প্রতি বৎসর বোর্ড পরীক্ষাগুলোতে এই বিদ্যালয়ের ছাত্রীরা সর্বাধিক টেলেন্টপুল ও সাধারণ বৃত্তি পেয়ে আসছে। এস.এস.সি পরীক্ষার ফলাফল ও সন্তোষজনক। ১৯৯৪ সালে বিজ্ঞান বিভাগ থেকে ১৬তম স্থান, ১৯৯৫ সালে একই বিভাগ থেকে ৫ম, ৮ম ও ১০ম স্থান অর্জন করেছিল এই বিদ্যালয়ের শিক্ষার্থীরা। প্রতি বছর এস.এস.সি পরীক্ষায় বিপুল সংখ্যক ছাত্রী জিপিএ ৫ (গোল্ডেন সহ) পেয়ে উত্তীর্ণ হয়। ফলশ্রুতিতে ১৯৯৭ সালে এই বিদ্যালয়টি জাতীয় পর্যায়ে শ্রেষ্ঠ শিক্ষাপ্রতিষ্ঠান ইসাবে স্বীকৃতি লাভ করে। ২০১২ সালে ঢাকা শিক্ষা বোর্ডে জে এস সি পরীক্ষায় ১০ম স্থান, ২০১৩ সালে ২০তম স্থান এবং ২০১৪ সালে ১১তম স্থান লাভ করে।

তথ্যসূত্র 

টাঙ্গাইল জেলার বিদ্যালয়
১৮৮২-এ ব্রিটিশ ভারতে প্রতিষ্ঠিত
১৮৮২-এ প্রতিষ্ঠিত শিক্ষাপ্রতিষ্ঠান
বাংলাদেশের বালিকা বিদ্যালয়
রুপনগর সরকারি মডেল স্কুল এন্ড কলেজ

রুপনগর সরকারি মডেল স্কুল এন্ড কলেজ, বাংলাদেশের রাজধানী ঢাকার মিরপুরে (রূপনগর) একটি মাধ্যমিক বিদ্যালয় ও কলেজ। এটি বাংলাদেশের সরকারী বিদ্যালয়গুলোর মধ্যে অন্যতম একটি শিক্ষা প্রতিষ্ঠান। এটি একাধারে প্রাথমিক, মাধ্যমিক ও উচ্চ মাধ্যমিক শাখায় শিক্ষাকার্যক্রম পরিচালনা করছে। বর্তমানে প্রতিষ্ঠানটিতে বাংলা মাধ্যমে প্রাথমিক, মাধ্যমিক ও উচ্চ মাধ্যমিক শাখায় প্রায় ৮ হাজার ছাত্র-ছাত্রী অধ্যয়ন করছে।''

ইতিহাস
রুপনগর সরকারি মডেল স্কুল এন্ড কলেজ বাংলাদেশের রাজধানী ঢাকার মিরপুরে একটি সরকারী শিক্ষা প্রতিষ্ঠান। এটি বাংলাদেশের সরকারী বিদ্যালয়গুলোর মধ্যে অন্যতম একটি শিক্ষা প্রতিষ্ঠান। ২০০৬ সালে শিক্ষা মন্ত্রণালয়ের আওতায় এই প্রতিষ্ঠানটি প্রতিষ্ঠিত হয়। ২০১৭ পর্যন্ত বেসরকারীভাবে শিক্ষাকার্যক্রম পরিচালনা করে আসছিল। ২০১৭ সালে প্রতিষ্ঠানটি পুরোপুরিভাবে সরকারী প্রতিষ্ঠানে রূপান্তরিত হয়। বর্তমানে প্রতিষ্ঠানটির প্রাথমিক, মাধ্যমিক এবং উচ্চ মাধ্যমিক শাখায় প্রায় ৮ হাজার ছাত্র ছাত্রী অধ্যয়ন করছে।

অবস্থান
১৬ এবং ১৮নং রোড, রূপনগর আবাসিক এলাকা, রূপনগর, মিরপুর ২, ঢাকা ১২১৬

ছাত্র ছাত্রী
বর্তমানে প্রায় ৮ হাজার ছাত্র ছাত্রী অধ্যয়ন করছে।

শিক্ষক সংখ্যা
শিক্ষক সংখ্যাঃ প্রায় ৫০জন

অন্যান্য 
কর্মকর্তা কর্মচারী সংখ্যা কর্মকর্তা কর্মচারী সংখ্যাঃ প্রায় ২৫ জন। ক্লাসের সময়সূচীঃ শীতকালে সকাল সাড়ে ৮টা থেকে দুপুর ২টা পর্যন্ত। গ্রীষ্মকালে সকাল ৮টা থেকে দুপুর ১টা ১৫মিনিট পর্যন্ত। লাইব্রেরীতে প্রায় ১০ হাজার বইয়ের সমাহার বিদ্যমান।

ফলাফল
পি.এস.সিঃ সন্তোষজনক

জে.এস.সিঃ অত্যধিক সন্তোষজনক

এস.এস.সিঃ অত্যধিক সন্তোষজনক

এইচ.এস.সিঃ সন্তোষজনক</ref>

বাড়তি সুবিধাসমূহ

১) অনেক বড় খেলার মাঠ।

২) টিচার স্টুডেন্টদের জন্য লিফটের সুবিধা

তথ্যসূত্র
বড়দল দক্ষিণ ইউনিয়ন

দক্ষিণ বড়দল ইউনিয়ন বা বড়দল (দক্ষিণ) ইউনিয়ন বাংলাদেশের সুনামগঞ্জ জেলার একটি ইউনিয়ন । এটি তাহিরপুর উপজেলার অন্তর্গত ৭টি ইউনিয়নের মধ্যে একটি এবং বাংলাদেশ-ভারত সীমান্তের অতি সন্নিকটে অবস্থিত।

অবস্থান 
দক্ষিণ বড়দল ইউনিয়নের উত্তরে উত্তর শ্রীপুর ইউনিয়নের কিয়দংশ, দক্ষিণে তাহিরপুর সদর ও উত্তর শ্রীপুর ইউনিয়নের কিয়দংশ, পূর্বে উত্তর বড়দল ইউনিয়ন ও উত্তর বাদাঘাট ইউনিয়ন এবং পশ্চিমে উত্তর শ্রীপুর ইউনিয়ন অবস্থিত। ভারতের সাথে সরাসরি কোন সীমান্ত না থাকলেও ভারতের মেঘালয় রাজ্য এই ইউনিয়নের উত্তর সীমান্ত থেকে মাত্র ১ কি.মি. দূরে।

আয়তন
দক্ষিণ বড়দল ইউনিয়নের আয়তন ৪,২৬৯ একর।

প্রশাসনিক এলাকা 
দক্ষিণ বড়দল ইউনিয়ন  তাহিরপুর উপজেলার ৩নং ইউনিয়ন পরিষদ। এ ইউনিয়ন জাতীয় সংসদের ২২৪ নং নির্বাচনী এলাকা সুনামগঞ্জ-১ এর অংশ। এই ইউনিয়নের অধীনে ২১টি গ্রাম রয়েছে, যেগুলো হল-

জনসংখ্যা 
২০১১ সালের আদমশুমারী অনুযায়ী দক্ষিণ বড়দল ইউনিয়নের জনসংখ্যা ২৭,৯২০ জন; যার মধ্যে ১৩,৭৮৩ জন পুরুষ এবং ১৪,১৩৭ জন মহিলা।

ভাষা ও সংস্কৃতি 
লোকজন সুনামগঞ্জের আঞ্চলিক ভাষা ব্যবহার করে।

শিক্ষা 
দক্ষিণ বড়দল ইউনিয়নের সাক্ষরতার হার ৪৯.৬০%। এ ইউনিয়নে ১টি ডিগ্রী কলেজ, ১টি আলিয়া মাদ্রাসা, ৩টি কওমী মাদ্রাসা, ৩টি উচ্চ বিদ্যালয়, ১৭টি প্রাথমিক বিদ্যালয় ও ১ টি কম্পিউটার প্রশিক্ষণ কেন্দ্র (এনসিটিসি, কাউকান্দি বাজার)   রয়েছে।

যোগাযোগ ব্যবস্থা 
তাহিরপুর উপজেলার অন্যান্য ইউনিয়নের মত দক্ষিণ বড়দল ইউনিয়নের যোগাযোগ ব্যবস্থাও অত্যন্ত অপ্রতুল। যোগাযোগের জন্য মূলত শুকনো মৌসুমে পায়ে হাঁটা/বাইসাইকেল/মটরবাইক ও বর্ষা মৌসুমে নদীপথই ভরসা। ইউনিয়নের অভ্যন্তরে প্রায় ৪০০ কি.মি. পাকা রাস্তা ও ২,৫০০ কি.মি. কাঁচা রাস্তা আছে।

নদী ও জলাভূমি 
 মাটিয়ান হাওর
 বাংগার খাল
 গোলাঘাট বিল
 কুকুর কান্দির বিল
 কেন্দুয়া নদী
 পাটলাই নদী

দর্শনীয় স্থান 
মাটিয়ান হাওর: শীতকালে অতিথি পাখির সমাগম ঘটে; তাহিরপুর থেকে নৌকাযোগে যেতে হবে।

অন্যান্য তথ্য 
দক্ষিণ বড়দল ইউনিয়নে ১টি ডাকঘর, ৪টি বাজার, ১টি পরিবার কল্যাণ কেন্দ্র, ২৪টি মসজিদ, ১২টি ঈদগাহ মাঠ, ১৬ট কবরস্থান, ৬টি মন্দির ও ৩টি শ্মশান ঘাট আছে।

টীকা

তথ্যসূত্র

আরও দেখুন 

 তাহিরপুর উপজেলা;
 সুনামগঞ্জ জেলা;
 সিলেট বিভাগ;
 বাংলাদেশের ইউনিয়ন।

বহিঃসংযোগ 
 
 Union Level Facilities of Sunamganj District 
 
 

তাহিরপুর উপজেলার ইউনিয়ন
বের্নড লেনো

বের্নড লেনো (, ; জন্ম: ৪ মার্চ ১৯৯২) হলেন একজন জার্মান পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং জার্মানি জাতীয় দলের হয়ে গোলরক্ষক হিসেবে খেলেন।

১৯৯৮–৯৯ মৌসুমে, মাত্র ছয় বছর বয়সে, জার্মান ফুটবল ক্লাব জার্মানিয়া বিটিগহাইমের যুব পর্যায়ের হয়ে খেলার মাধ্যমে লেনো ফুটবল জগতে প্রবেশ করেছেন এবং পরবর্তীকালে ভিএফবি স্টুটগার্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯–১০ মৌসুমে, জার্মান ক্লাব ভিএফবি স্টুটগার্ট ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিএফবি স্টুটগার্ট ২-এর হয়ে তিন মৌসুমে ৫৭ ম্যাচে অংশগ্রহণ করার পর ২০১১–১২ মৌসুমে তিনি প্রায় ৭.৫ মিলিয়ন ইউরোর বিনিময়ে বায়ার লেভারকুজেনে যোগদান করেছেন। ২০১৮–১৯ মৌসুমে, তিনি প্রায় ২৫ মিলিয়ন ইউরোর বিনিময়ে বায়ার লেভারকুজেন হতে ইংরেজ ক্লাব আর্সেনালে যোগদান করেছেন।

২০০৮ সালে, লেনো জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৮ বছর যাবত জার্মানির বয়সভিত্তিক দলের হয়ে খেলার পর, তিনি ২০১৬ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৯ ম্যাচে অংশগ্রহণ করেছেন। তিনি জার্মানির হয়ে এপর্যন্ত ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন। এছাড়াও তিনি ২০১৭ ফিফা কনফেডারেশন্স কাপে অংশগ্রহণ করেছেন, যেখানে তিনি ইওয়াখিম ল্যোভের অধীনে ফিফা কনফেডারেশন্স কাপের শিরোপা জয়লাভ করেছেন। দলগতভাবে, লেনো এপর্যন্ত ৩টি শিরোপা জয়লাভ করেছেন, যার মধ্যে ১টি আর্সেনালের হয়ে এবং ২টি জার্মানির হয়ে জয়লাভ করেছেন।

প্রারম্ভিক জীবন 
বের্নড লেনো ১৯৯২ সালের ৪ঠা মার্চ তারিখে জার্মানির বিটিগহাইম-বিসিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন। লেনোর বাবা জার্মান-রুশ বংশোভূত।

আন্তর্জাতিক ফুটবল
লেনো জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি ২৮ ম্যাচে অংশগ্রহণ করে ১টি শিরোপা জয়লাভ করেছেন।

২০১৫ সালের অক্টোবর মাসে, উয়েফা ইউরো ২০১৬-এর বাছাইপর্বে আয়ারল্যান্ড এবং জর্জিয়ার বিরুদ্ধে ম্যাচের জন্য লেনো সর্বপ্রথম জার্মানি জাতীয় দলে ডাক পান।

২০১৭ সালে, ফিফা কনফেডারেশন্স কাপে খেলার জন্য তিনি জাতীয় দলে ডাক পান।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 

১৯৯২-এ জন্ম
জীবিত ব্যক্তি
বিটিগহাইম-বিসিঙ্গেনের ব্যক্তি
বাডেন-ভুর্টেমবের্গের ফুটবলার
রুশ বংশোদ্ভূত জার্মান ব্যক্তি
জার্মান ফুটবলার
ফুটবল গোলরক্ষক
ভিএফবি স্টুটগার্ট ২-এর খেলোয়াড়
বায়ার ০৪ লেভারকুজেনের খেলোয়াড়
আর্সেনাল ফুটবল ক্লাবের খেলোয়াড়
৩. লিগার খেলোয়াড়
বুন্দেসলিগার খেলোয়াড়
প্রিমিয়ার লিগের খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-১৭ আন্তর্জাতিক ফুটবলার
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক ফুটবলার
উয়েফা ইউরো ২০১৬-এর খেলোয়াড়
২০১৭ ফিফা কনফেডারেশন্স কাপের খেলোয়াড়
উয়েফা ইউরো ২০২০-এর খেলোয়াড়
ফিফা কনফেডারেশন্স কাপ বিজয়ী খেলোয়াড়
জার্মান প্রবাসী ফুটবলার
ইংল্যান্ডে জার্মান প্রবাসী ক্রীড়াবিদ
ইংল্যান্ডে প্রবাসী ফুটবলার
ভিএফবি স্টুটগার্টের খেলোয়াড়
ফুলহ্যাম ফুটবল ক্লাবের খেলোয়াড়
পুরুষ ফুটবল গোলরক্ষক
কেভিন ট্র্যাপ

কেভিন ট্র্যাপ  (জন্ম: ৮ জুলাই ১৯৯০) হলে জার্মানির একজন পেশাদার ফুটবলার, যিনি লিগ ১-এর ক্লাব প্যারিস সেন্ট জার্মেই এবং জার্মানি জাতীয় দলে একজন গোলরক্ষক হিসেবে খেলেন।

ট্র্যাপ ১. এফসি কাইসারস্লাউটের্নের হয়ে তার পেশাদার ক্যারিয়ার শুরু করেন, যেখানে তিনি বুন্দেসলিগার দুই মৌসুম অতিবাহিত করেছেন। ২০১২ সালে, তিনি মাত্র ১.৫ মিলিয়ন ইউরোর বিনিময়ে বুদেসলিগার অন্য এক ক্লাব এইন্টাখট ফ্রাঙ্কফুর্টে যোগদান করেন, যেখানে তিনি ৩ মৌসুম নিয়মিতভাবে খেলেন। তিনি উক্ত ক্লাবের হয়ে উয়েফা ইউরোপা লীগে খেলেছেন। অতঃপর ২০১৫ সালে, তিনি ১০ মিলিয়ন ইউরোর বিনিময়ে লীগ ১-এর ক্লাব প্যারিস সেন্ট জার্মেইয়ে যোগদান করেন, যেখানে তিনি বেশ কয়েকটি ঘরোয়া ট্রফি জয়লাভ করেছেন।

ট্র্যাপ জার্মানির যুব পর্যায়ে প্রায় ২৬-এর অধিক ম্যাচ খেলেছেন, যার মধ্যে ১১টি খেলেছেন জার্মানি অনূর্ধ্ব-২১ দলের হয়ে। ২০১৭ সালে জুন মাসে, তিনি আন্তর্জাতিক পর্যায়ে জার্মানির হয়ে অভিষেক করেন। তিনি ২০১৭ ফিফা কনফেডারেশন্স কাপ জয়ী জার্মান দলের একজন সদস্য ছিলেন।

আন্তর্জাতিক ক্যারিয়ার
ট্র্যাপ জার্মানির বেশ কয়েকটি যুব পর্যায়ের দলের সদস্য ছিলেন, যার মধ্যে রয়েছে: জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবন জার্মানি অনূর্ধ্ব-২১। তিনি সর্বপ্রথম ২০১৫ সালের ১৩ই জুন তারিখে, জিব্রাল্টারের বিরুদ্ধে ২০১৬ উয়েফা ইউরোর বাছাইপর্বের এক ম্যাচের জন্য জাতীয় দলে ডাক পান।

২০১৭ সালের ৬ই জুন তারিখে, ট্র্যাপ ডেনমার্কের বিরুদ্ধে অভিষেক করেন, উক্ত ম্যাচটি ১–১ গোলে ড্র হয়েছিল। উক্ত ম্যাচে তিনি পূর্ণ ৯০ মিনিট খেলার সুযোগ পেয়েছিলেন। পরের মাসে, তিনি ২০১৭ ফিফা কনফেডারেশন্স কাপের জন্য দলে অন্তর্ভুক্ত হন। তার দল উক্ত প্রতিযোগিতাটি জয়লাভ করতে সক্ষম হলেও, তিনি একটি ম্যাচ খেলারও সুযোগ পাননি।

সম্মাননা

ক্লাব
প্যারিস সেন্ট জার্মেই
লীগ ১: ২০১৫–১৬, ২০১৭–১৮
কুপ দে ফ্রান্স: ২০১৬–১৭
কুপ দে লা লীগ: ২০১৬–১৭, ২০১৭–১৮
ট্রফি দি চ্যাম্পিয়ন্স: ২০১৫, ২০১৬, ২০১৭

আন্তর্জাতিক
জার্মানি
ফিফা কনফেডারেশন্স কাপ: ২০১৭

ব্যক্তিগত
উয়েফা চ্যাম্পিয়ন্স লীগ গ্রুপ পর্বের সেরা দল: ২০১৫

তথ্যসূত্র

বহিঃসংযোগ

জীবিত ব্যক্তি
১৯৯০-এ জন্ম
ফুটবল গোলরক্ষক
জার্মান ফুটবলার
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক যুব ফুটবলার
জার্মানির আন্তর্জাতিক ফুটবলার
জার্মান প্রবাসী ফুটবলার
১. ফুটবল ক্লাব কাইজারস্লাউটার্ন ২-এর খেলোয়াড়
১. ফুটবল ক্লাব কাইজারস্লাউটার্নের খেলোয়াড়
আইন্ট্রাখট ফ্রাঙ্কফুর্টের খেলোয়াড়
পারি সাঁ-জেরমাঁর ফুটবলার
বুন্দেসলিগার খেলোয়াড়
লিগ ১-এর খেলোয়াড়
ফ্রান্সে প্রবাসী ফুটবলার
ফ্রান্সে জার্মান প্রবাসী
২০১৭ ফিফা কনফেডারেশন্স কাপের খেলোয়াড়
মেরজিগ-ওয়াডার্নের ব্যক্তি
ফিফা কনফেডারেশন্স কাপ বিজয়ী খেলোয়াড়
২০১৮ ফিফা বিশ্বকাপের খেলোয়াড়
২০২২ ফিফা বিশ্বকাপের খেলোয়াড়
রেগিওনাললিগার খেলোয়াড়
উয়েফা ইউরো ২০২০-এর খেলোয়াড়
উয়েফা ইউরোপা লিগ বিজয়ী খেলোয়াড়
পুরুষ ফুটবল গোলরক্ষক
উনিশ-কুড়ি

উনিশ-কুড়ি হল ভারতের কলকাতার এবিপি লিমিটেড (যারা আনন্দবাজার পত্রিকা ও দ্য টেলিগ্রাফের প্রকাশক) থেকে প্রকাশিত অন্যতম নবীন একটি পাক্ষিক পত্রিকা। এটি বাংলা ভাষায় প্রকাশিত ৩৩-বছরের-পুরানো শিশুতোষ পত্রিকা আনন্দমেলার একটি নতুন বিভাগ হিসাবে শুরু হয়েছিল। এটি কলকাতায় প্রকাশিত হয়। আক্ষরিকভাবে এর নামটির অর্থ ১৯-২০, এবং এর লক্ষ্যপূর্ণ পাঠক কিশোর-কিশোরী ও নবীন বয়স্করা।

ইতিহাস এবং পত্রিকাটির বৃদ্ধি 
প্রথম ১৯ জুন, ২০০৪ তারিখে প্রকাশিত, এই পত্রিকায় প্রাথমিকভাবে কিশোর-কিশোরীদের এবং তরুণ বয়স্কদের প্রতি দৃষ্টি নিবদ্ধ করা হয়েছিল। উনিশ-কুড়ির এছাড়াও একটি সহকারী সংস্থা উনিশ-কুড়ি কেরিয়ার রয়েছে, যা পেশাগত বিষয় একচেটিয়াভাবে পরিচালনা করে।

বিষয়বস্তু 
উনিশ-কুড়ি একটি রঙিন চেহারা বজায় রাখে। যেখানে অনেক পত্রিকা  উপন্যাসের সাহায্যে চলে যাচ্ছে, উনিশ-কুড়ি তার পাঠকদের মধ্যে তার রোমান্টিক উপন্যাসের বিভাগটি দৃঢ়ভাবে প্রতিষ্ঠিত করেছে। এর পাঠকদের মধ্যে রোমাঞ্চকর গোত্রের কাহিনিগুলোও জনপ্রিয়। উনিশ-কুড়ি ধারাবাহিক উপন্যাসও প্রকাশ করে। নিয়মিত বিভাগগুলি হল:

 কভার গল্প
 মেইল ই-মেইল (পাঠকদের মেইল)
 টিন ফ্যাশন
 রূপচর্চা পরামর্শ
 ব্যক্তিগত সমস্যার সমাধান
 পেশা সম্পর্কিত টিপস
 হাসি/মজা
 বার্তা বোর্ড
 পাঠকদের ব্যক্তিগত অভিজ্ঞতা ভাগাভাগি
 ছোটগল্প
 ধারাবাহিক উপন্যাস
 সেলিব্রিটি সাক্ষাৎকার
 বিজ্ঞান এবং তথ্যপ্রযুক্তি বিশ্বের সর্বশেষ খবর
 জ্যোতির্বিদ্যা পূর্বাভাস
 ক্যাম্পাস সংবাদ
 বিতর্ক
 ক্যালেন্ডার (পাক্ষিক ঘটনাসমূহ)

উনিশ-কুড়ির সর্বশেষ বিষয়বস্তু রূপম ইসলাম, কলকাতার জনপ্রিয় যুব আইকনের একটি বিশেষ কলাম, যেখানে রূপম তরুণদের পরামর্শ ও সমাধান প্রদান করেন।

পত্রিকাটি পাঠকদের নিবন্ধ ও কল্পসাহিত্য-অবদানে উৎসাহ প্রদান করে।

ক্রিয়াকলাপ 
উনিশ-কুড়ি ২০০৫ থেকে একটি উনিশ-কুড়ি মডেল হান্ট, এবং একটি সুরেলা কণ্ঠস্বর হান্টের মতো কার্যক্রম শুরু করেছে। এই প্রতিভা অন্বেষণ জনপ্রিয় হয়েছে।

মূল লেখকগণ 
 বিনায়ক বন্দ্যোপাধ্যায়
 সিজার বাগচী
 সঙ্গীতা বন্দ্যোপাধ্যায়
 রাজেশ বসু
 সুচিত্রা ভট্টাচার্য
 স্মরণজিৎ চক্রবর্তী
 সুকান্ত গঙ্গোপাধ্যায়
 সুনীল গঙ্গোপাধ্যায়
 পিনাকী ঘোষ
 রজত ঘোষ
 প্রচেত গুপ্ত
 সমরেশ মজুমদার
 কৃষ্ণেন্দু মুখোপাধ্যায়
 ইন্দ্রনীল সান্যাল
 পৌলমী সেনগুপ্ত

আরও দেখুন 
 আনন্দমেলা
 আনন্দবাজার পত্রিকা
 আনন্দ পাবলিশার্স
 যুব পত্রিকার তালিকা

বহিঃসংযোগ 
 প্রাতিষ্ঠানিক ওয়েবসাইট

বাংলা ভাষার সংবাদপত্র
কলকাতার সংবাদমাধ্যম
পশ্চিমবঙ্গের সংবাদপত্র
২০০৪-এ পশ্চিমবঙ্গে প্রতিষ্ঠিত
এবিপি গ্রুপ
বাংলা ভাষার ম্যাগাজিন
ভারতের দ্বি-সাপ্তাহিক ম্যাগাজিন
ভারতের ম্যাগাজিন
২০০৪-এ প্রতিষ্ঠিত ম্যাগাজিন
কলকাতার গণমাধ্যম
ম্যাটস হুমেলস

ম্যাটস ইয়ুলিয়ান হুমেলস () হলেন জার্মানির একজন পেশাদার ফুটবলার, যিনি বুন্দেসলিগার অন্যতম সফল ক্লাব এফসি বায়ার্ন মিউনিখ এবং জার্মানি জাতীয় দলের হয়ে একজন সেন্টার-ব্যাক হিসেবে খেলেন।

তিনি তার খেলোয়াড়ি জীবনের শুরুতে এফসি বায়ার্ন মিউনিখের যুব পর্যায়ে খেলেছেন। অতঃপর ২০০৮ সালের জানুয়ারি মাসে, তিনি এক মৌসুমের জন্য বায়ার্ন মিউনিখের প্রতিদ্বন্দ্বী ক্লাব বরুসিয়া ডর্টমুন্ডে ধারে খেলতে যান। পরিশেষে তিনি ২০০৯ সালের ফেব্রুয়ারি মাসে, ক্লাবটির সাথে ৪ মিলিয়ন ইউরোর বিনিময়ে চুক্তিবদ্ধ হন। তিনি উক্ত ক্লাবের হয়ে ২টি লিগ ট্রফি জয়লাভ করেন এবং ২০১২–১৩ উয়েফা চ্যাম্পিয়ন লিগে রানার-আপ হন। ২০১৬ সালে মে মাসে, হুমেলস তার পূর্ববর্তী ক্লাবের সাথে পুনরায় চুক্তিবদ্ধ হন, যেটি ২০১৬ সালের ১লা জুন হতে কার্যকর হয়।

হুমেলস ২০১০ সাল হতে জার্মানি জাতীয় দলের হয়ে খেলছেন। তিনি এপর্যন্ত প্রায় ৬০-এর অধিক ম্যাচ খেলেছেন। তিনি ২০১২ উয়েফা ইউরো, ২০১৪ ফিফা বিশ্বকাপ এবং ২০১৬ উয়েফা ইউরোর মতো প্রতিযোগিতায় জার্মানির প্রতিনিধিত্ব করেছেন।

ক্যারিয়ার পরিসংখ্যান

আন্তর্জাতিক

সম্মাননা

ক্লাব
বরুসিয়া ডর্টমুন্ড
 বুন্দেসলিগা: ২০১০–১১, ২০১১–১২
 ডিএফএল-পোকাল: ২০১১–১২
 ডিএফএল-সুপারকাপ: ২০১৩, ২০১৪
 উয়েফা চ্যাম্পিয়ন্স লিগ: রানার-আপ: ২০১২–১৩

বায়ার্ন মিউনিখ
 ডিএফএল-সুপারকাপ: ২০১৬, ২০১৭
 বুন্দেসলিগা: ২০১৬–১৭, ২০১৭–১৮

আন্তর্জাতিক
জার্মানি
 ফিফা বিশ্বকাপ: ২০১৪
 উয়েফা ইউরোপিয়ান অনূর্ধ্ব-২১ চ্যাম্পিয়নশিপ: ২০০৯

ব্যক্তিগত
 ইএসএম বছরের সেরা দল: ২০১০–১১, ২০১১–১২
 ফিফপ্রো বিশ্ব একাদশ ২য় দল: ২০১৪
 ফিফপ্রো বিশ্ব একাদশ ৩য় দল: ২০১৩, ২০১৭
 ফিফপ্রো বিশ্ব একাদশ ৪র্থ দল: ২০১৫, ২০১৬
 ফিফা বিশ্বকাপ পুরস্কার সকল তারকার দল: ২০১৪
 ফিফা বিশ্বকাপ স্বপ্নের দল: ২০১৪
 ক্যাস্ট্রল পারফর্মেন্স ইনডেক্স: ২০১৪ ফিফা বিশ্বকাপ (শীর্ষ ১১)
 উয়েফা ইউরোপা লিগ মৌসুমের সেরা দল: ২০১৫–১৬
 বুন্দেসলিগা মৌসুমের সেরা দল: ২০১৫–১৬, ২০১৬–১৭

তথ্যসূত্র

বহিঃসংযোগ

 জার্মানি জাতীয় দলে ম্যাটস হুমেলস 
 
 
 
 
 

১৯৮৮-এ জন্ম
জীবিত ব্যক্তি
জার্মান ফুটবলার
ফুটবল রক্ষণভাগের খেলোয়াড়
বুন্দেসলিগার খেলোয়াড়
ফুটবল ক্লাব বায়ার্ন মিউনিখের খেলোয়াড়
বরুসিয়া ডর্টমুন্ডের খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক ফুটবলার
উয়েফা ইউরো ২০১২-এর খেলোয়াড়
২০১৪ ফিফা বিশ্বকাপের খেলোয়াড়
উয়েফা ইউরো ২০১৬-এর খেলোয়াড়
২০১৮ ফিফা বিশ্বকাপের খেলোয়াড়
ফুটবল ক্লাব বায়ার্ন মিউনিখ ২-এর খেলোয়াড়
নর্ডরাইন-ভেস্টফালেনের ফুটবলার
রেগিওনাললিগার খেলোয়াড়
উয়েফা ইউরো ২০২০-এর খেলোয়াড়
ফিফা বিশ্বকাপ বিজয়ী খেলোয়াড়
ফুটবল সেন্ট্রাল ডিফেন্ডার
আসোচাৎসিওনে স্পোর্তিভা রোমার খেলোয়াড়
সেরিয়ে আ-এর খেলোয়াড়
ইতালিতে জার্মান প্রবাসী ক্রীড়াবিদ
ইতালিতে প্রবাসী ফুটবলার
জার্মান প্রবাসী ফুটবলার